CELEX: 32018D1921
Language: lv
Date: 2018-12-04 00:00:00
Title: Padomes Īstenošanas lēmums (ES) 2018/1921 (2018. gada 4. decembris), ar kuru groza Īstenošanas lēmumu 2013/191/ES, ar ko Latvijai atļauj ieviest īpašu pasākumu, atkāpjoties no 26. panta 1. punkta a) apakšpunkta, 168. panta un 168.a panta Direktīvā 2006/112/EK par kopējo pievienotās vērtības nodokļa sistēmu

7.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 311/36
               
            
         PADOMES ĪSTENOŠANAS LĒMUMS (ES) 2018/1921
         (2018. gada 4. decembris),
         ar kuru groza Īstenošanas lēmumu 2013/191/ES, ar ko Latvijai atļauj ieviest īpašu pasākumu, atkāpjoties no 26. panta 1. punkta a) apakšpunkta, 168. panta un 168.a panta Direktīvā 2006/112/EK par kopējo pievienotās vērtības nodokļa sistēmu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļa sistēmu (1) un jo īpaši tās 395. panta 1. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Ar Padomes Īstenošanas lēmumu 2013/191/ES (2) Latvijai līdz 2018. gada 31. decembrim tika atļauts ieviest īpašu pasākumu, atkāpjoties no 26. panta 1. punkta a) apakšpunkta, 168. panta un 168.a panta Direktīvā 2006/112/EK (“īpašais pasākums”). Atļauja piemērot īpašo pasākumu pēc tam tika grozīta un pagarināta līdz 2018. gada 31. decembrim ar Padomes Īstenošanas lēmumu (ES) 2015/2429 (3).
                  
               
                     (2)
                  
                  
                     Īpašais pasākums ierobežo atskaitīšanas tiesības līdz 50 % no pievienotās vērtības nodokļa (PVN) par tādu vieglo pasažieru automobiļu iegādi, līzingu, iegādi Kopienas iekšienē un importēšanu, kuru atļautais maksimālais svars nepārsniedz 3 500 kilogramus un kuros papildus autovadītāja sēdvietai ir ne vairāk kā astoņas sēdvietas, un par izdevumiem, kas saistīti ar šādu vieglo pasažieru automobiļu tehnisko apkopi, remontu un degvielu.
                  
               
                     (3)
                  
                  
                     Vēstulē, kas Komisijā reģistrēta 2018. gada 20. jūnijā, Latvija lūdza atļauju turpināt piemērot īpašo pasākumu, lai ierobežotu atskaitīšanas tiesības par izdevumiem, kas attiecas uz konkrētiem vieglajiem pasažieru automobiļiem, kurus izmanto ne tikai saimnieciskajai darbībai.
                  
               
                     (4)
                  
                  
                     Komisija 2018. gada 7. septembra vēstulē Latvijas pieprasījumu nosūtīja citām dalībvalstīm. Komisija ar 2018. gada 10. septembra vēstuli paziņoja Latvijai, ka tās rīcībā ir visa informācija, kas vajadzīga, lai izvērtētu pieprasījumu.
                  
               
                     (5)
                  
                  
                     Kā prasīts Īstenošanas lēmuma (ES) 2015/2429 6. panta 2. punktā, Latvija iesniedza ziņojumu, kurā ietverts pārskats par PVN atskaitīšanas procentuālās daļu. Pamatojoties uz patlaban pieejamo informāciju, Latvija apgalvo, ka 50 % ierobežojums joprojām ir pamatots un atbilstošs.
                  
               
                     (6)
                  
                  
                     Īpašā pasākuma pagarinājums būtu jāierobežo laikā, lai ļautu izvērtēt tā nepieciešamību un efektivitāti un procentuālās daļas lietderību. Īpašā pasākuma ietekme uz nodokļu maksātāju un nodokļu iestāžu administratīvo slogu bija pozitīva, tādēļ būtu jāļauj Latvijai īpašo pasākumu turpināt piemērot ierobežotu laikposmu – līdz 2021. gada 31. decembrim.
                  
               
                     (7)
                  
                  
                     Ja Latvija uzskata, ka īpašā pasākuma piemērošana jāpagarina arī pēc 2021. gada, tai būtu līdz 2021. gada 31. martam kopā ar pagarinājuma lūgumu jāiesniedz Komisijai ziņojums, kurā ietverts pārskats par piemērojamo procentuālo daļu.
                  
               
                     (8)
                  
                  
                     Īpašajam pasākumam būs tikai nenozīmīga ietekme uz galapatēriņa posmā iekasētajiem kopējiem nodokļa ieņēmumiem, un tam nebūs nelabvēlīgas ietekmes uz Savienības pašu resursiem, ko veido iekasētais PVN.
                  
               
                     (9)
                  
                  
                     Īstenošanas lēmums 2013/191/ES tāpēc būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma 2013/191/ES 6. pantu aizstāj ar šādu:
            
               
                  “6. pants
                  
                     1.   Šo lēmumu piemēro no 2016. gada 1. janvāra, un tas zaudē spēku 2021. gada 31. decembrī.
                  
                  
                     2.   Lūgumu pagarināt šajā lēmumā paredzēto atļauju Komisijai iesniedz līdz 2021. gada 31. martam, un tam pievieno ziņojumu, kurā ietverts pārskats par 1. pantā noteikto procentuālo daļu.”
                  
               
            
         
         
            2. pants
            Šis lēmums stājas spēkā tā paziņošanas dienā.
            To piemēro no 2019. gada 1. janvāra.
         
         
            3. pants
            Šis lēmums ir adresēts Latvijas Republikai.
         
         
            Briselē, 2018. gada 4. decembrī
            
               
                  Padomes vārdā –
               
               
                  priekšsēdētājs
               
               H. LÖGER
            
         
         
            (1)  OV L 347, 11.12.2006., 1. lpp.
         
         
            (2)  Padomes Īstenošanas lēmums 2013/191/ES (2013. gada 22. aprīlis), ar ko Latvijai atļauj ieviest īpašu pasākumu, atkāpjoties no 26. panta 1. punkta a) apakšpunkta, 168. panta un 168.a panta Padomes Direktīvā 2006/112/EK par kopējo pievienotās vērtības nodokļa sistēmu (OV L 113, 25.4.2013., 11. lpp.).
         
            (3)  Padomes Īstenošanas lēmums (ES) 2015/2429 (2015. gada 10. decembris), ar ko Latvijai atļauj ieviest īpašu pasākumu, atkāpjoties no 26. panta 1. punkta a) apakšpunkta, 168. panta un 168.a panta Direktīvā 2006/112/EK par kopējo pievienotās vērtības nodokļa sistēmu (OV L 334, 22.12.2015., 15. lpp.).